ΚΑΝΟΝΙΣΜΟΣ (ΕΟΚ) αριθ. 3167/91 ΤΗΣ ΕΠΙΤΡΟΠΗΣ της 30ής Οκτωβρίου 1991 για τον καθορισμό της τιμής εισόδου όσον αφορά ορισμένα οπωροκηπευτικά καταγωγής τρίτων χωρών της Μεσογείου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3488/89 του Συμβουλίου της 21ης Νοεμβρίου 1989 για τον καθορισμό του τρόπου λήψεως αποφάσεως σχετικά με ορισμένες διατάξεις που προβλέπονται για τα γεωργικά προϊόντα στο πλαίσιο των μεσογειακών συμφωνιών (1), και ιδίως το άρθρο 2,

Εκτιμώντας:

ότι σύμφωνα με τις συμφωνίες που έχουν συναφθεί με διάφορες τρίτες χώρες της Μεσογείου, η Κοινότητα μπορεί να αποφασίσει τον καθορισμό της τιμής εισόδου για ορισμένα οπωροκηπευτικά, που κατάγονται από αυτές τις χώρες, λαμβάνοντας υπόψη τους ετήσιους ισολογισμούς των συναλλαγών ανά προϊόν και ανά χώρα, κατ' εφαρμογή του κανονισμού (ΕΟΚ) αριθ. 451/89 του Συμβουλίου της 20ής Φεβρουαρίου 1989 για τη διαδικασία που πρέπει να εφαρμόζεται σε ορισμένα γεωργικά προϊόντα, καταγωγής τρίτων χωρών της Μεσογείου (2)-

ότι η εξέταση των προοπτικών εξέλιξης των εξαγωγών των τρίτων χωρών της Μεσογείου, που λαμβάνονται υπόψη στο πλαίσιο της συνολικής εξέλιξης της κοινοτικής αγοράς, οδηγεί πράγματι στην εφαρμογή του καθορισμού της τιμής εισόδου για τα πορτοκάλια, τις κλημεντίνες, τα μανταρίνια και άλλα παρόμοια υβρίδια εσπεριδοειδών, τα λεμόνια καθώς και για τις ντομάτες-

ότι ο καθορισμός της τιμής εισόδου πρέπει για κάθε συγκεκριμένο προϊόν, να αναφέρεται στο ποσό που πρέπει να αφαιρεθεί, ως τελωνειακός δασμός, από τις αντιπροσωπευτικές τιμές που διαπιστώνονται στην Κοινότητα για τον υπολογισμό της τιμής εισόδου, το οποίο αναφέρεται στο άρθρο 24 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (4)- ότι ανάλογα με τα προϊόντα και την καταγωγή τους, οι κατά περίπτωση μειώσεις κατά ένα τρίτο ή ένα δεύτερο, κατά τη διάρκεια της περιόδου των συναλλαγών, βοηθούν στο να επιτευχθεί ο επιδιωκόμενος στόχος- ότι οι μειώσεις αυτές πρέπει να εφαρμόζονται εντός των ορίων των καθορισμένων ποσοτήτων σύμφωνα με τις μεσογειακές συμφωνίες-

ότι ο καθορισμός της τιμής εισόδου προβλέπεται για καθορισμένες ποσότητες που πρέπει να αποτελούν αντικείμενο λογιστικής καταχώρισης κατά τη διάρκεια των περιόδων που καθορίζονται στις συμφωνίες- ότι πρέπει να δημιουργηθεί ένα σύστημα κοινοτικής επίβλεψης για τη διαχείριση του εν λόγω καθεστώτος καθορισμού- ότι μόλις επιτευχθούν οι ποσότητες που προβλέπονται στις μεσογειακές συμφωνίες και αναφέρονται σ' αυτόν τον κανονισμό, η Επιτροπή ενημερώνει σχετικά τα κράτη μέλη-

ότι τα εν λόγω προϊόντα, για ορισμένες καταγωγές, υπάγονται σε καθεστώς δασμολογικών ποσοστώσεων- ότι συνεπώς το προαναφερθέν σύστημα κοινοτικής επίβλεψης εφαρμόζεται εκτός της περιόδου της στατιστικής παρακολούθησης που εφαρμόστηκε για τη διαχείριση των ποσοστώσεων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τον υπολογισμό της τιμής εισόδου, που αναφέρεται στο άρθρο 24 παράγραφος 3 του κανονισμού (ΕΟΚ) αριθ. 1035/72, από καθένα από τα προϊόντα καταγωγής τρίτων χωρών της Μεσογείου που αναφέρονται στο παράρτημα, το ποσό που πρέπει να αφαιρείται ως τελωνειακός δασμός, από τις αντιπροσωπευτικές τιμές που διαπιστώνονται, μειώνεται κατά το ποσοστό που αναφέρεται στο παράρτημα Ι κατά τις περιόδους που αναφέρονται και εντός των ορίων των ποσοτήτων που μνημονεύονται στο ίδιο παράρτημα.

Άρθρο 2

1. Οι εισαγωγές των προϊόντων που αναφέρονται στο παράρτημα ΙΙ και κατάγονται από τις χώρες που αναφέρονται σ' αυτό, υπόκεινται σε κοινοτική επίβλεψη κατά τη διάρκεια των περιόδων που καθορίζονται στην τελευταία στήλη του ιδίου παραρτήματος.

2. Οι συμψηφισμοί των ποσοτήτων πραγματοποιούνται καθ' ον χρόνον τα προϊόντα παρουσιάζονται στο τελωνείο συνοδευόμενα από τις δηλώσεις της ελεύθερης κυκλοφορίας, και από ένα πιστοποιητικό κυκλοφορίας.

Ένα εμπόρευμα δεν μπορεί αν συμψηφιστεί με την ποσότητα αυτή παρά μόνο εάν το πιστοποιητικό κυκλοφορίας των εμπορευμάτων υποβάλλεται πριν από την ημερομηνία από την οποία εφαρμόζεται πλέον το προτιμησιακό αυτό καθεστώς.

Η κατάσταση εξάντλησης των εν λόγω ποσοτήτων διαπιστώνεται στην Κοινότητα με βάση τις εισαγωγές που συμψηφίζονται με τους όρους που καθορίζονται στα προηγούμενα εδάφια.

Τα κράτη μέλη ενημερώνουν την Επιτροπή για τις εισαγωγές που πραγματοποιήθηκαν σύμφωνα με τις προαναφερθείσες λεπτομέρειες, σύμφωνα με την περιοδικότητα και εντός των προθεσμιών που αναφέρονται στην παράγραφο 3.

3. Σε περίπτωση πραγματικών εισαγωγών τα κράτη μέλη ανακοινώνουν στην Επιτροπή τους πίνακες των συμψηφισμών ανά δεκαήμερο, και οι πίνακες αυτοί πρέπει να διαβιβαστούν εντός προθεσμίας πέντε ημερών από τη λήξη αυτού του δεκαημέρου.

4. Μόλις επιτευχθούν οι ποσότητες που αναφέρονται στο παράρτημα Ι, η Επιτροπή ανακοινώνει στα κράτη μέλη την ημερομηνία μετά από την οποία δεν ισχύει πλέον το εν λόγω προτιμησιακό καθεστώς.

Άρθρο 3

Τα κράτη μέλη και η Επιτροπή συνεργάζονται στενά για να εξασφαλίσουν την εφαρμογή του παρόντος κανονισμού και, ιδιαίτερα όταν χρειασθεί, το συντονισμό με το καθεστώς διαχείρισης των δασμολογικών ποσοστώσεων.

Άρθρο 4

Ο παρών κανονισμός αρχίζει να ισχύει την 1η Νοεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Οκτωβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 340 της 23. 11. 1989, σ. 2. (2) ΕΕ αριθ. L 52 της 24. 2. 1989, σ. 7. (3) ΕΕ αριθ. L 118 της 20. 5. 1972, σ. 1. (4) ΕΕ αριθ. L 150 της 15. 6. 1991, σ. 8.

ΠΑΡΑΡΤΗΜΑ Ι

Κατανομή της τιμής εισόδου

Προϊόντα Μεσογειακές τρίτες χώρες Ποσό που πρέπει να αφαιρεθεί Περίοδος εφαρμογής της κατανομής Προβλεπόμενη ποσότητα στις συμφωνίες (σε τόνους) Κωδικός ΣΟ Περιγραφή εμπορευμάτων ex 0805 10 Νωπά πορτοκάλια ή διατηρημένα με απλή ψύξη Ισραήλ

Μαρόκο

Τυνησία

Αίγυπτος ένα τρίτο

ένα τρίτο

ένα τρίτο

ένα τρίτο από 1. 12. 1991 έως 31. 5. 1992

από 1. 12. 1991 έως 31. 5. 1992

από 1. 12. 1991 έως 31. 5. 1992

από 1. 12. 1991 έως 31. 5. 1992 293 000

265 000

28 000

7 000 Κύπρος ένα τρίτο

ένα δεύτερο από 1. 1. 1992 έως 31. 5. 1992

από 1. 12. 1992 έως 31. 12. 1992 67 000 ex 0805 20 Μανταρίνια και άλλα παρόμοια υβρίδια εσπεριδοειδών σε νωπή κατάσταση ή διατηρημένα με απλή ψύξη εκτός από τις κλημεντίνες Μαρόκο

Ισραήλ ένα τρίτο

ένα τρίτο από 1. 11. 1991

έως τέλος Φεβρουαρίου 1992 Μαρόκο 110 000 Ισραήλ 14 200 ex 0805 20 Κλημεντίνες σε νωπή κατάσταση ή διατηρημένες με απλή ψύξη Μαρόκο

Ισραήλ ένα τρίτο

ένα τρίτο από 1. 12. 1991

έως τέλος Φεβρουαρίου 1992 ex 0805 30 10 Λεμόνια σε νωπή κατάσταση ή διατηρημένα με απλή ψύξη Κύπρος

Τουρκία

Ισραήλ ένα τρίτο

ένα δεύτερο από 1. 1. 1992 έως 31. 5. 1992

από 1. 6. 1992 έως 31. 12. 1992 15 000

12 000

6 400 0702 00 Τομάτες σε νωπή κατάσταση ή διατηρημένα με απλή ψύξη Μαρόκο ένα τρίτο

ένα δεύτερο από 15. 11. 1991 έως 20. 12. 1991

από 1. 4. 1992 έως 31. 5. 1992 86 000

από τα οποία

Απρίλιος 15 000

Μάιος 10 000

ΠΑΡΑΡΤΗΜΑ ΙΙ

Επίβλεψη

Αύξων αριθμός Προϊόντα Μεσογειακές τρίτες χώρες (ΜΤΧ) Συνολική περίοδος λογιστικής καταχώρησης Περίοδος στατιστικής παρακολούθησης στα πλαίσια των δασμολογικών ποσοστώσεων Περίοδος επίβλεψης που προβλέπεται στο άρθρο 2 του παρόντος κανονισμού Κωδικός ΣΟ Περιγραφή εμπορευμάτων 19.0010 ex 0805 10 Πορτοκάλια σε νωπή κατάσταση ή διατηρημένα με απλή ψύξη Ισραήλ Μαρόκο Τυνησία Αίγυπτος από 1. 11. 1991 έως 31. 5. 1992 από 1. 11. 1991 έως 31. 5. 1992 από 1. 1. 1992 έως 31. 5. 1992 από 1. 1. 1992 έως 31. 5. 1992 από 1. 11. 1991 έως 31. 5. 1992 - από 1. 11. 1991 έως 31. 12. 1991 από 1. 11. 1991 έως 31. 12. 1991 - Κύπρος από 1. 1. 1992 έως 31. 12. 1992 - από 1. 1. 1992 έως 31. 12. 1992 19.0020 ex 0805 20 Κλημεντίνες, μανταρίνια και άλλα παρόμοια υβρίδια εσπεριδοειδών σε νωπή κατάσταση ή διατηρημένα με απλή ψύξη Μαρόκο Ισραήλ από 1. 11. 1991 έως τέλος Φεβρουαρίου 1992 από 1. 1. 1992 έως τέλος Φεβρουαρίου 1992 από 1. 11. 1991 έως τέλος Φεβρουαρίου1992 από 1. 11. 1991 έως 31. 12. 1991 - 19.0030 ex 0805 30 10 Λεμόνια σε νωπή κατάσταση ή διατηρημένα με απλή ψύξη Κύπρος Τουρκία Ισραήλ από 1. 1. 1992 έως 31. 12. 1992 - - από 1. 1. 1992 έως 31. 12. 1992 από 1. 1. 1992 έως 31. 12. 1992 από 1. 1. 1992 έως 31. 12. 1992 - 19.0050 0702 00 Τομάτες σε νωπή κατάσταση ή διατηρημένα με απλή ψύξη Μαρόκο από 15. 11. 1991 έως 31. 5. 1992 από 15. 11. 1991 έως 30. 4. 1992 από 1. 5. 1992 έως 31. 5. 1992